Noneno

Nonenoa konposatu organikoa da, C9H18 formula duena, hidrokarburoen familiakoa eta alkenoen klasekoa. Lotura bikoitzaren kokapenaren eta kate alifatikoaren adarkatzearen arabera isomero mordoa du, 153 zehatz-mehatz.

Isomeroen artean aipagarrienak 1-nonenoa eta tripropilenoa dira.

1-, 2- eta 4-nonenoak zigarroen kearen osagai dira.

 Sintesia 
Nonenoak lor daitezke petrolioaren fintze-prozesuko C3 frakziotik propileno-proportzioa % 40-60 bitartekoa bada, azido fosforikoa katalizatzaile moduan usatuz.

Bestetik, noneno-nahasteak lor daitezke propilenoa trimeritzatzen. Prozesuak alkeno adarkatuak ematen ditu normalean.

1-noneno purua prestatu nahi bada, SHOP alkenoetatik edo azido oleikoaren moduko lehengai berriztagarrietatik abiatu behar da.

 Erabilera 
Nonenoak bitarteko erreaktibo gisa baliatzen dira polimeroen, sufaktanteen eta detergenteen industrian.

Adibidez, fenolak nonenoekin erreakzionatzen du nonilfenolak emateko, zeintzuk surfaktante gisa usatzen den nonilfenol etoxilatoak prestatzeko baliatzen diren. 

Halaber, nonenoak urez eta karbono(II) oxidoz tratatzen badira azido neodekanoikoa sintetizatzen da, sintesi organikoan erabiltzen den erreaktiboa hain justu.

 Hainbat adibide 
Nonenoak (C9H18)1-Noneno2-Noneno3-Noneno238x238px|Non-1-ene 200191x191px|Cis-Non-2-ene structure211x211px|Cis-Non-3-ene structure4-NonenoTripropilenoa225x225px|Trans-Non-4-ene structure186x186px|PropyleneTrimer

 Erreferentziak 

 Kanpo estekak 

Kategoria:Alkenoak